A4-0120/94

Ψήφισμα σχετικά με την ανακοίνωση της Επιτροπής με τίτλο «Το Ευρωπαϊκό Παρατηρητήριο για τις ΜΜΕ - Σχόλια της Επιτροπής σχετικά με τη Δεύτερη Ετήσια Έκθεση (1994)"

Το Ευρωπαϊκό Κοινοβούλιο,

- έχοντας υπό την ανακοίνωση της Επιτροπής «Το Ευρωπαϊκό Παρατηρητήριο για ΜΜΕ - Σχόλια της Επιτροπής σχετικά με τη Δεύτερη Ετήσια Έκθεση (1994)" (COM(94)0352 - C4-0248/94),

- έχοντας υπόψη το ψήφισμά του της 24ης Οκτωβρίου 1994 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο περί βελτιώσεως του φορολογικού περιβάλλοντος των μικρομεσαίων επιχειρήσεων, συνοδευόμενη από σύσταση της Επιτροπής της 24ης Μαΐου 1994 περί της φορολογίας των μικρομεσαίων επιχειρήσεων ((ΣΠ της 24.10.1994, Μέρος ΙΙ, σημείο α))),

- έχοντας υπόψη το ψήφισμά του της 24ης Οκτωβρίου 1994 σχετικά με την ανακοίνωση της Επιτροπής περί εφαρμογής ενός ολοκληρωμένου προγράμματος για τις ΜΜΕ και τις βιοτεχνίες ((ΣΠ της 24.10.1994, Μέρος ΙΙ, σημείο β))),

- έχοντας υπόψη τη Λευκή Βίβλο της Επιτροπής σχετικά με την Ανάπτυξη, την Ανταγωνιστικότητα και την Απασχόληση, και ειδικότερα τη σημασία που αυτή αποδίδει στον τομέα των ΜΜΕ ((EE C 020, της 24.01.1994)),

- έχοντας υπόψη το ψήφισμά του της 1ης Δεκεμβρίου 1994 σχετικά με «σχέδιο δράσης για την πολιτική απασχόλησης, το οποίο εγκρίθηκε κατά τη σύνοδο του Ευρωπαϊκού Συμβουλίου στο Έσσεν» της 9ης και 10ης Δεκεμβρίου 1994, και ειδικότερα τη σημασία που αυτό αποδίδει στο ρόλο των ΜΜΕ όσον αφορά τη δημιουργία θέσεων εργασίας ((ΣΠ της 01.12.1994, Μέρος ΙΙ, σημείο 3)),

- έχοντας υπόψη τον Κανονισμό του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (Α4-0120/94),

Α. εκτιμώντας ότι ο θεμελιώδης ρόλος των ΜΜΕ για την δημιουργία θέσεων απασχόλησης στην Ευρωπαϊκή Ένωση αναγνωρίζεται ολοένα και περισσότερο αλλά ότι κατά τα φαινόμενα υπάρχει ελάχιστος συντονισμός των προσπαθειών για την δημιουργία απασχόλησης στα διαφορετικά επίπεδα του τομέα,

Β. εκτιμώντας ότι οι στόχοι της Οικονομικής και Νομισματικής Ένωσης, όπως προβλέπονται στη Συνθήκη ΕΕ, και ειδικότερα η δεύτερη φάση της, βασίζεται σε ολοένα και στενότερο συντονισμό των εθνικών οικονομικών πολιτικών, στους οποίους οι ΜΜΕ πρέπει αναμφισβήτητα να διαδραματίσουν βασικό ρόλο,

Γ. εκτιμώντας ότι η αναγνώριση του ρόλου των ΜΜΕ πρέπει να ξεπεράσει τις απλές πολιτικές δηλώσεις καλών προθέσεων και να αντιμετωπίσει τα συγκεκριμένα προβλήματα από τα οποία κατατρύχεται ο τομέας,

Δ. εκτιμώντας ότι η μέχρι τούδε αποτυχία των πολιτικών που αποσκοπούν στην βελτίωση των συνθηκών του τομέα των ΜΜΕ τόσο σε εθνικό όσο και σε κοινοτικό επίπεδο πρέπει να αποδοθεί στα πλαίσια της μεγάλης ποικιλομορφίας των επιχειρήσεων εντός του τομέα, καθώς και της ανεπαρκούς διάκρισης μεταξύ των πολιτικών που στοχεύουν στις επιχειρήσεις αυτές,

Ε. εκτιμώντας ότι επί του παρόντος η Κοινότητα είναι σε θέση να επωφεληθεί από μια συγκριτική προσέγγιση σε σχέση με την μέχρι τούδε αποκτηθείσα πείρα και να την αξιοποιήσει στο έπακρον προκειμένου να έχει την καλύτερη δυνατή στρατηγική για την αντιμετώπιση των προβλημάτων του εν λόγω τομέα,

ΣΤ. εκτιμώντας ότι η Ευρωπαϊκή Ένωση, στη Λευκή Βίβλο για την Ανάπτυξη, την Ανταγωνιστικότητα και την Απασχόληση, έθεσε το στόχο της δημιουργίας 15 εκατομμυρίων νέων θέσεων εργασίας έως το τέλος του αιώνα[semigr ] ότι η αποστολή του Παρατηρητηρίου ΜΜΕ πρέπει να είναι η ενημέρωση της ΕΕ για το πως θα υποβοηθηθεί ο τομέας των ΜΜΕ ούτως ώστε να επιτευχθεί ο προαναφερθείς στόχος της Ευρωπαϊκής Ένωσης,

Ζ. εκτιμώντας ότι η Επιτροπή δήλωσε την επιθυμία της να ενθαρρύνει τα κράτη μέλη να εφαρμόσουν πολιτικές που να προβλέπουν την κατάργηση των εκπροθέσμων πληρωμών που μπορούν να φέρουν στο απροχώρητο τις ΜΜΕ,

1. επιδοκιμάζει την εμφάνιση, για δεύτερη φορά, αυτής της Ετήσιας Έκθεσης του Παρατηρητηρίου, η οποία καταρτίσθηκε από εξωτερική υπηρεσία και η οποία θα μπορούσε να χρησιμεύσει ως πρότυπο για την βελτίωση του επιπέδου κατανόησης άλλων τομέων κοινοτικής δραστηριότητας, αλλά εκφράζει τη λύπη του για το γεγονός ότι η δεύτερη ετήσια έκθεση δεν μπόρεσε να χρησιμεύσει ως βάση για την κατάρτιση του Ολοκληρωμένου Προγράμματος υπέρ των ΜΜΕ και του βιοτεχνικού τομέα[semigr ]

2. θεωρεί την παρούσα έκθεση ως αναλυτικό εργαλείο και πλαίσιο προβληματισμού, το οποίο αποσαφηνίζει τα προβλήματα που αντιμετωπίζει ο τομέας των ΜΜΕ στο σύνολό του, και σημειώνει ειδικότερα:

α) όσον αφορά τη διαρθρωτική ανάλυση:

- την ειδοποιό διαφορά μεταξύ μικρομεσαίων επιχειρήσεων αφενός και μεσαίων επιχειρήσεων αφετέρου[semigr ]

- τη σχετική μείωση της σημασίας του ρόλου των μεγάλων επιχειρήσεων στην ΕΕ, όπως ακριβώς και στις ΗΠΑ και την Ιαπωνία, και την τάση προς εξειδίκευση σε μικρότερες μονάδες, ακόμα και στο βαθμό κερδοφόρων υποπροϊόντων μεγάλων επιχειρήσεων[semigr ]

- το πρότυπο του προγράμματος των Πανεπιστημίων των ΗΠΑ για την καθιέρωση επαφών και τη χορήγηση συμβουλών στις μικρομεσαίες επιχειρήσεις[semigr ]

- τον σε σημαντικό βαθμό μεγαλύτερο αριθμό ΜΜΕ στην Ευρώπη σε σύγκριση με τις ΗΠΑ και ιδιαίτερα με την Ιαπωνία[semigr ]

- τη θετική σχέση μεταξύ του μέσου μεγέθους επιχείρησης και του κατά κεφαλήν ΑΕΠ[semigr ]

- τον κυρίαρχο ρόλο των μικροεπιχειρήσεων για τη δημιουργία θέσεων απασχόλησης στην πενταετία 1988-1993, και τη μείωση της σημασίας των μικρότερων επιχειρήσεων, λαμβάνοντας παράλληλα υπόψη ότι η επίδοση των επιχειρήσεων μεσαίου μεγέθους ήταν χειρότερη από τις επιχειρήσεις μεγάλης κλίμακος, όσον αφορά τη δημιουργία θέσεων απασχόλησης[semigr ]

β) όσον αφορά την εσωτερική αγορά:

- τον ακόμα περιορισμένο ρόλο των ΜΜΕ εντός της εσωτερικής αγοράς, εφόσον οι αγορές τους καλύπτουν περισσότερο το τοπικό και το περιφερειακό επίπεδο και όχι το εθνικό και κοινοτικό επίπεδο, δεδομένου ότι οι περισσότερες ΜΜΕ είναι μικροεπιχειρήσεις με λιγότερους των 10 εργαζομένων (14,7 εκατ. επιχειρήσεις συγκρινόμενες με 1 εκατ. επιχειρήσεις που απασχολούν μεταξύ 10 και 99 εργαζόμενους) και πιθανόν να παραμείνουν σχετικά ανέγκιχτες από την εσωτερική αγορά[semigr ]

- ότι οι επιχειρήσεις που δραστηριοποιούνται στα πλαίσια της εσωτερικής αγοράς παραπονούνται για τη συνεχιζόμενη ύπαρξη φραγμών στη λειτουργία της εσωτερικής αγοράς, κυρίως στους τομείς των τελωνειακών διαδικασιών, φορολογικών θεμάτων, τεχνικών προδιαγραφών και σταθεροτύπων, καθώς και για δυσκολίες διασυνοριακών πληρωμών και καθυστερήσεις στην καταβολή τους[semigr ]

- ότι το εξαγωγικό δυναμικό των ΜΜΕ υπερβαίνει σημαντικά επί του παρόντος τις εξαγωγικές ανάγκες[semigr ]

- ότι το υψηλό κόστος λήψης μέτρων κατά του κινδύνου συναλλαγματικών διακυμάνσεων και τα υψηλά κατώτατα όρια για την ασφάλεια εξαγωγικών πιστώσεων λειτουργούν ως αντικίνητρα στην προσπάθεια των ΜΜΕ να καταστούν εξαγωγείς[semigr ]

- ότι τα καθαρά αποτελέσματα της πρώτης εμπορικής παραγγελίας στις ΜΜΕ στα πλαίσια της εσωτερικής αγοράς μπορεί να αποδειχθούν αρνητικά, και ότι τέτοιου είδους αποτελέσματα μπορεί να γίνουν περισσότερο αισθητά στα κράτη μέλη με την υψηλότερη συγκέντρωση ΜΜΕ[semigr ] δέχεται ότι μακροπροθέσμως η ολοκλήρωση της εσωτερικής αγοράς θα αποβεί επωφελής για τις ΜΜΕ[semigr ]

γ) όσον αφορά τη δημιουργία θέσεων απασχόλησης και το ανθρώπινο δυναμικό:

- ότι κατά τα φαινόμενα μόνο το 5-6% των ΜΜΕ επιθυμούν στην πραγματικότητα τη μεγέθυνσή τους[semigr ]

- ότι ο αριθμός των χρεωκοπιών που συνδέονται με ΜΜΕ αυξήθηκε σε όλη την Ένωση στα πρώτα έτη της δεκαετίας του ´90[semigr ] αναγνωρίζει ότι αυτό οφείλεται στην πτώση του επιχειρηματικού κύκλου αλλά θεωρεί ότι αποτελεί επείγουσα αποστολή της Ένωσης να επέμβει αν θέλει να υλοποιηθεί ο στόχος της των 15 εκατομμυρίων νέων θέσεων εργασίας έως το έτος 2000[semigr ]

- ότι ενώ ένα περισσότερο λίαν έμπειρο και καταρτισμένο εργατικό δυναμικό μπορεί να επηρεάσει ουσιαστικά την παραγωγικότητα της εργασίας - και επομένως την ανταγωνιστικότητα - σε πολλούς τομείς όπου δεσπόζουν οι ΜΜΕ, οι μικρότερες επιχειρήσεις έχουν λιγότερες πιθανότητες να διαθέτουν ειδικούς προϋπολογισμούς για την κατάρτιση εργαζομένων[semigr ]

- ότι οι περιφερειακές κυβερνήσεις διαθέτουν περισσότερο άμεσα μέσα για την παροχή ενίσχυσης και πληροφοριών στις ΜΜΕ απ´ ότι οι εθνικές κυβερνήσεις[semigr ]

- ότι, σύμφωνα με προσωρινά και μερικά στοιχεία, οι ΜΜΕ φαίνονται σχετικά σταθερές από την άποψη τόσο της δημιουργίας όσο και της προστασίας απασχολήσεων κατά τη διάρκεια όλης της οικονομικής συγκυρίας και αυτό σε αντίθεση προς τις μεγάλες επιχειρήσεις[semigr ]

- ότι, εφόσον διαφορές ως προς την παραγωγικότητα και την ικανότητα αναπροσαρμογής των εργαζομένων στις τεχνολογικές εξελίξεις απορρέουν σε σημαντικό βαθμό από διαφορές ως προς τη δεξιοτεχνία και τα προσόντα των εργαζομένων, η κατάλληλη κατάρτιση και εκπαίδευση έχουν ιδιαίτερα μεγάλη σημασία για τις ΜΜΕ[semigr ]

δ) όσον αφορά κεφάλαιο και χρηματοδότηση:

- ότι δεν υπάρχει έλλειψη βραχυπρόθεσμης τραπεζικής χρηματοδότησης των ΜΜΕ και ότι τα χρηματοδοτικά τους έξοδα είναι κατά μέσο όρο 2% υψηλότερα από τα αντίστοιχα έξοδα των επιχειήσεων μεγάλης κλίμακας[semigr ] ότι, παρ´ όλα αυτά, οι ΜΜΕ αντιμετωπίζουν απεγνωσμένα έλλειψη κεφαλαίων, τόσο ιδίων όσο και επιχειρηματικού κινδύνου[semigr ]

- ότι τα προβλήματα ρευστότητας αποτελούν την αιτία πολλών χρεωκοπιών των ΜΜΕ στην ΕΕ και ότι οι κυβερνήσεις ή κυβερνητικές υπηρεσίες δίνουν, σε πολλές περιπτώσεις, με τον τρόπο με τον οποίο αντιμετωπίζουν τις ΜΜΕ, τη χαριστική βολή[semigr ]

- την μακρότητα των περιόδων πληρωμής σε όλα σχεδόν τα κράτη μέλη και την ένδειξη ότι, κατά τις συναλλαγές τους με τις άλλες οικονομικές οντότητες της εσωτερικής αγοράς, οι ΜΜΕ αντιμετωπίζουν δυσανάλογες και υπερβολικές καθυστερήσεις ως προς τις πληρωμές[semigr ]

- ότι είναι απαραίτητο να υπάρχει δυναμική ευρωπαϊκή αγορά κεφαλαίων προκειμένου να δημιουργηθούν τα χρηματοπιστωτικά μέσα που θα ανταποκρίνονται ακριβώς στις ΜΜΕ[semigr ]

ε) όσον αφορά την καινοτομία και την διάδοση τεχνολογίας:

- ότι οι ΜΜΕ υστερούν έναντι των μεγαλυτέρων επιχειρήσεων σε ότι αφορά τη συλλογή πληροφοριών σχετικά με νέα πρότυπα και σταθερότυπα, καθώς και όσον αφορά τη συμετοχή τους σε μεγάλα κοινοτικά τεχνολογικά προγράμματα[semigr ]

- ότι οι ΜΜΕ στερούνται των χρηματοδοτικών πόρων για την απόκτηση καινοτόμων τεχνολογιών αλλά ότι χρειάζονται επίσης κίνητρα και συνδρομή στους τομείς της πληροφόρησης, της διαβούλευσης, της παιδείας, της κατάρτισης και της συνεργασίας[semigr ]

στ) όσον αφορά περιφερειακές διαφορές και παραμεθόριες περιοχές:

- ότι εδώ και μερικά χρόνια διαπιστώνεται σημαντική κυκλοφορία επαγγελματικής και ιδιωτικής φύσεως μεταξύ των παραμεθορίων περιοχών, ενώ, αντίθετα, οι θεσμικές επαφές αυξάνονται μεν σταδιακά, αλλά σε περιορισμένο βαθμό[semigr ]

- ότι, εφόσον τα σημαντικότερα εμπόδια για τη διαμεθοριακή συνεργασία είναι πολιτιστικής, γλωσσικής και διαρθρωτικής φύσεως, τα εμπόδια αυτά διαφέρουν από περιοχή σε περιοχή[semigr ]

ζ) όσον αφορά την πολιτική στον τομέα των ΜΜΕ ότι στα σχέδια που αποσκοπούν στη βελτίωση των διαχειριστικών ικανοτήτων των ΜΜΕ και στην εκπόνηση στρατηγικών ενόψει εκσυγχρονισμού αποδίδεται ιδιαίτερη προσοχή από το Ολοκληρωμένο Πρόγραμμα υπέρ των ΜΜΕ και των βιοτεχνιών[semigr ]

3. επιδοκιμάζει την ειδική έμφαση που τίθεται στα προβλήματα του τομέα της βιοτεχνίας στην παρούσα έκθεση[semigr ] θεωρεί ότι οι σημαντικές στατιστικές διαφορές σχετικά με τον αριθμό των βιοτεχνιών στα διάφορα κράτη μέλη αντανακλούν εν μέρει τις πλατιές διαφορές ορισμού του τομέα της βιοτεχνίας[semigr ] εκφράζει την ανησυχία του για την προοπτική της βιομηχανοποίησης βιοτεχνικών δραστηριοτήτων, η οποία θα οδηγήσει στην χρεωκοπία πολλών βιοτεχνιών με επακόλουθο την απώλεια θέσεων εργασίας[semigr ]

4. λαμβάνει υπόψη τη σημασία του τομέα της διανομής του λιανικού εμπορίου για τις ΜΜΕ στο σύνολό τους, όπου υπάρχουν περισσότερες από 3,5 εκατομμύρια ΜΜΕ σε σύνολο 16 σχεδόν εκατομμυρίων (το 58% αυτών των 3,5 εκατομμυρίων ΜΜΕ είναι μικροεπιχειρήσεις), και ζητεί να δοθεί περισσότερη προσοχή σ´ αυτόν τον ιδιαίτερο τομέα σε μελλοντικές εκθέσεις, και μάλιστα ενόψει του ρόλου που διαδραματίζει στην μεταφορά των προϊόντων άλλων τομέων «στην αγορά»[semigr ]

5. εκφράζει τη λύπη του που η προσέγγιση της Επιτροπής - και κατ´ επέκταση του Παρατηρητηρίου - στα προβλήματα του τομέα των ΜΜΕ διαφοροποιείται ανεπαρκώς όσον αφορά αφενός τα μέτρα που συνδεέονται με την επίδοση των ΜΜΕ στην εσωτερική αγορά - όπου μπορεί να λεχθεί ότι η Ένωση πρέπει να διαδραματίσει ουσιαστικό ρόλο - και αφετέρου περισσότερο γενικά μέτρα που θα ενθαρρύνουν τις ΜΜΕ σε τοπικό, περιφερειακό, εθνικό και ευρωπαϊκό επίπεδο[semigr ] καλεί την Επιτροπή να συνεκτιμήσει αυτή τη διάκριση όταν εκπονήσει μελλοντικές προτάσεις, τηρώντας παράλληλα την αρχή της επικουρικότητας[semigr ]

6. συμμερίζεται την επιθυμία της Επιτροπής να υποβάλλει το Παρατηρητήριο και στο μέλλον κάθε χρόνο λεπτομερή έκθεση σχετικά με τις κυριότερες εξελίξεις στα κράτη μέλη, πράγμα το οποίο είναι μεγάλης σημασίας τόσο για την εξέλιξη της κοινοτικής πολιτικής όσο και για την αποτελεσματικότητα των κοινών δράσεων[semigr ]

7. θεωρεί ως εντελώς ανεπαρκή τον παρόντα ορισμό των ΜΜΕ[semigr ] φοβάται την έκταση στην οποία η απουσία συγκεκριμένης διάκρισης όσον αφορά το μέγεθος των ΜΜΕ (μικρές και μικρομεσαίες επιχειρήσεις) θα επηρεάσει αρνητικά την αποτελεσματικότητα των μέτρων που στοχεύουν στη βελτίωση του εν λόγω τομέα, και απαιτεί όπως στο μέλλον τα μέτρα αυτά έχουν ως αποδέκτες ειδικές ομάδες επιχειρήσεων[semigr ]

8. καλεί την Επιτροπή, με σκοπό την ολοκλήρωση της εσωτερικής αγοράς, να λάβει μέτρα για

- την εξάλειψη των τελευταίων εμποδίων για τη λειτουργία της εσωτερικής αγοράς, και ειδικότερα την πρόσβαση των ΜΜΕ σε χρηματοδοτικούς πόρους σε όλα τα κράτη μέλη, την περαιτέρω εναρμόνιση της νομοθεσίας και τη μείωση της διοικητικής επιβάρυνσης[semigr ]

- τον μετριασμό των συνεπειών των καθυστερημένων πληρωμών, συμπεριλαμβανομένων των διασυνοριακών εκπροθέσμων πληρωμών, και καλεί τα θεσμικά όργανα της Ευρωπαϊκής Ένωσης, καθώς και τις κυβερνήσεις των κρατών μελών, να αποτελέσουν τους καλύτερους και τους πλέον πρόθυμους πληρωτές των ΜΜΕ[semigr ]

- τη διασφάλιση ότι το τραπεζικό σύστημα σε όλη την εσωτερική αγορά δεν θα δυσλειτουργεί εις βάρος του αναπτυξιακού δυναμικού των ΜΜΕ[semigr ]

- τη διευκόλυνση της πρόσβασης των ΜΜΕ στην πληροφόρηση σχετικά με νέα πρότυπα και σταθερότυπα, καθώς και ως προς τη συμμετοχή σε ερευνητικά και αναπτυξιακά προγράμματα[semigr ]

- την εκπλήρωση της πρόσφατης υπόσχεσής της για την θέσπιση οδηγίας με σκοπό τη διευκόλυνση των διασυνοριακών πληρωμών»,

9. καλεί επειγόντως την Επιτροπή να θεσπίσει οδηγία σχετικά με τις εκπρόθεσμες πληρωμές[semigr ]

10. Καλεί την Επιτροπή, σχετικά με γενικότερα μέτρα με στόχο των τομέα των ΜΜΕ, να προτείνει μέτρα για:

- τη δημιουργία (εθνικών) οργανισμών εγγύησης για τη χορήγηση εξαγωγικών πιστώσεων στον τομέα των ΜΜΕ[semigr ]

- την αύξηση του επιπέδου εξειδίκευσης του προσωπικού των ΜΜΕ, π.χ. σε σχέση με την κατάρτιση διευθυντικών στελεχών, διευκολύνοντας τις επιχειρήσεις αυτές στην πρόσληψη φθηνού μαθητευομένου προσωπικού[semigr ]

- την αναγνώριση της σημασίας που έχει η ανταλλαγή πληροφοριών και εμπειριών μεταξύ των οργανωτικών φορέων των ΜΜΕ[semigr ]

- την αύξηση επενδύσεων ιδίου κεφαλαίου στις ΜΜΕ σύμφωνα με τη Λευκή Βίβλο για την Ανάπτυξη, την Ανταγωνιστικότητα και την Απασχόληση, και με την καλύτερη διαθέσιμη πρακτική εντός των κρατών μελών[semigr ]

- την προώθηση μέσων αυξημένης ρευστότητας στις ΜΜΕ, π.χ. με χρηματοδοτικές μισθώσεις, ιδιαίτερα σε κράτη μέλη όπου η διείσδυση τέτοιων προγραμμάτων είναι χαμηλή[semigr ]

- την σύγκλιση όλων των πολιτικών για τις ΜΜΕ λαμβάνοντας υπόψη τα πολύ ειδικά και διαφορετικά χαρακτηριστικά τους, την επίδοσή τους και τις ανάγκες των μικροεπιχειρήσεων, των μικρών επιχειρήσεων και των μεσαίων επιχειρήσεων[semigr ]

- την προώθηση της ανταλλαγής πληροφοριών μεταξύ των κρατών μελών σχετικά με μέτρα «της καλύτερης πρακτικής» για τον τομέα των ΜΜΕ, είτε με τη βελτίωση υφισταμένων μηχανισμών για τέτοιες ανταλλαγές πληροφοριών είτε για τη δημιουργία νέων[semigr ]

- την επίτευξη του στόχου όλα τα μέτρα προώθησης των χρηματοδοτικών δυνατοτήτων να ευνοούν τις ΜΜΕ και όχι τα ενδιάμεσα χρηματοπιστωτικά ιδρύματα[semigr ]

- την προώθηση του επαγγέλματος του επιχειρηματία, ειδικότερα για τις γυναίκες, στο πλαίσιο ενός δημιουργηθέντος για το σκοπό αυτό ευρωπαϊκού προγράμματος[semigr ]

- την προώθηση της διεύρυνσης Προγραμμάτων Αμοιβαίων Εγγυήσεων στα μέρη εκείνα της Ευρωπαϊκής Ένωσης που δεν είναι ακόμη διαδεδομένα με σκοπό την παροχή υποστήριξης, συμβουλών και ελαστικών δανειοδοτικών μηχανισμών προς τις ΜΜΕ[semigr ]

11. καλεί το Συμβούλιο να παρακολουθεί τις περιπτώσεις κλεισίματος ΜΜΕ, και ειδικότερα τις περιπτώσεις εκείνες που ανακύπτουν από νομοθεσία κεντρικής κυβέρνησης, λαμβάνοντας υπόψη τη δυνητικά αρνητική επίπτωση πρώτης παραγγελίας στα πλαίσια της εσωτερικής αγοράς[semigr ]

12. υποστηρίζει την ίδρυση Ακαδημίας των ΜΜΕ με σκοπό τη συλλογή, ταξινόμηση και διάδοση δεδομένων για τις ΜΜΕ, ως μία προσπάθεια για την αναπαραγωγή των καλύτερων πρακτικών σε όλη την ΕΕ, και την ενίσχυση του διαλόγου και δραστηριοποίηση υπέρ των ΜΜΕ[semigr ]

13. καλεί το Συμβούλιο να επωφεληθεί της παρούσας οικονομικής ανάκαμψης για να βοηθήσει και να ενθαρρύνει τόσο το άνοιγμα όσο και την ανάπτυξη ΜΜΕ, και να προασπισθεί το σημερινό επίπεδο απασχόλησης[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.